b'\n_START_ARTICLE_\nDarjeno sritis\n_START_PARAGRAPH_\nDarjeno sritis (isp. Regi\xc3\xb3n de Dari\xc3\xa9n) \xe2\x88\x92 kalnuota ir izoliuota, selva apaugusi sritis, esanti Panamos ir Kolumbijos sien\xc5\xb3 sand\xc5\xabroje. Darjeno sritis yra Panamos Darjeno provincijoje ir Kolumbijos \xc4\x8cioko departamente. Jos ilgis yra apie 160 km, o plotis apie 50 km._NEWLINE_Per Darjeno srit\xc4\xaf tur\xc4\x97t\xc5\xb3 t\xc4\x99stis Panamerikos plentas, ta\xc4\x8diau Darjeno srityje 87 km plentas n\xc4\x97ra nutiestas, nes bijoma, kad tai pakenks \xc5\xa1io regiono ekologijai. Biologai kalnuotoje Darjeno vietov\xc4\x97je aptiko daugyb\xc4\x99 nauj\xc5\xb3 gyv\xc5\xabn\xc5\xb3 r\xc5\xab\xc5\xa1i\xc5\xb3. Mokslui iki \xc5\xa1iol ne\xc5\xbeinomos buvo trys medlaip\xc4\x97s, trys stiklavarl\xc4\x97s, viena rup\xc5\xab\xc5\xbe\xc4\x97, viena salamandra ir dvi Pristimantis \xc5\xa1eimos varl\xc4\x97s. Varliagyviai mokslininkams yra svarbus \xc5\xbeini\xc5\xb3 \xc5\xa1altinis apie pasaul\xc4\xaf.'